open-index/open-wikipedia-markdown huggingface dataset:
Clostridium perfringens

***Clostridium perfringens*** is 'n anaërobiese, Gram-positiewe, staafvormige spoorvormende organisme. Die organisme is feitlik alomteenwoordig in die omgewing en word gereeld in die ingewande van mense en baie (mak) diere aangetref. Spore van hierdie organisme word in grond, sedimente en plekke waar daar kontak met menslike of dierlike ontlasting is, aangetref.

## Tipe C-stamme
*Clostridium perfringens* veroorsaak voedselvergiftiging. 'n Meer ernstige, maar seldsame siekte word veroorsaak deur die eet van voedsel wat besmet is met tipe C-stamme. Hierdie siekte staan ​​ook bekend as nekrotiese enteritis (’n vorm van dermontsteking).  

Bloedpens is'n bakteriële siekte wat 'n lam vanaf die weiveld binnekom. Die bakterieë besmet vir weiveld vir 'n baie lang tyd. Die siekte
kan voorkom word deur die lammers so spoedig moontlik ná geboorte in te ent, of deur die ooie in te ent voor hulle geboorte gee. Bloedniersiekte kom voor in ouer lammers en kan dodelik wees. 

Simptome sluit in skielike dood, lusteloosheid, lê, buikpyn en 'n stinkende diarree wat bloederig kan wees. Tydens nadoodse ondersoek toon die ingewande ernstige inflammasie, maagsere en nekrose. Die sterftesyfer nader 100 persent. *Cl. perfringens* tipe B is nie algemeen in die VSA nie, maar word gereeld in Engeland, Europa, Suid-Afrika en die Nabye Ooste aangetref.

## Verwysings
Entada mannii

***Entada mannii*** is 'n struik wat deel van die Fabaceae familie is. Die spesie is inheems aan Angola, Benin, Demokratiese Republiek die Kongo, Ekwatoriaal-Guinee, Gaboen, Gambië, Ghana, Guinee, Guinee-Bissau, Golf of Guinee-eilande, Ivoorkus, Kameroen, Liberië, Mali, Nigerië, Senegal, Sentraal-Afrikaanse Republiek, Sierra Leone en Togo.

## Bronnelys 
* Plants of the World
Jan Boland Coetzee

**Johannes Hermanus Hugo "Jan Boland" Coetzee** (20 Januarie 1945 – 12 September 2025) was 'n Suid-Afrikaanse rugbyspeler en wynmaker. Hy was 'n wynboer en wynmaker op sy plaas Vriesenhof in die Stellenboschstreek.

## Rugbyloopbaan 
Coetzee het in 1963 by die Universiteit Stellenbosch ingeskryf vir 'n graad in Wynkunde en begin rugby speel vir die universiteit se o/18-span, waarvan hy ook die kaptein was. Hy het aangehou om vir die Maties-rugbyklub te speel en was ook gereeld hul kaptein tot in 1979. Coetzee het sy provinsiale debuut vir die Westelike Provinsie in 1967 gemaak en in 127 wedstryde gespeel en 37 drieë vir dié unie gedruk.

Coetzee het sy toetsdebuut vir die Springbokke in die eerste toets teen die Britse en Ierse Leeus op Nuweland in Kaapstad gemaak. Hy is ná die eerste toets uit die span verwyder en sy tweede toets vir die Springbokke was as plaasvervanger vir Moaner van Heerden in die tweede helfte van die tweede toets teen Frankryk in 1975. Coetzee het toe in al vier toetse in die 1976-reeks teen die All Blacks gespeel.

## Toetsgeskiedenis 
## Verwysings
Peter Rabbit

duimnael|426x426px
**Peter Rabbit** is 'n fiktiewe dierekarakter in verskeie kinderverhale deur die Engelse skrywer Beatrix Potter. Die ondeunde, avontuurlustige jong konyn wat 'n blou baadjie dra, het die eerste keer in *The Tale of Peter Rabbit* in 1902 verskyn, en daarna in vyf verdere boeke tussen 1904 en 1912. Die ses boeke deur Potter met Peter Rabbit het meer as 150 miljoen eksemplare verkoop. Verwante handelsware sluit in breekgoed, muurpapier, skilderboeke, bordspeletjies en poppe. In 1903 was Peter Rabbit die eerste fiktiewe karakter wat in 'n gepatenteerde sagte speelding omskep is, wat hom die oudste gelisensieerde karakter maak. 

Peter Rabbit verskyn as 'n karakter in verskeie verwerkings, insluitend die televisiereeks *The World of Peter Rabbit and Friends* (1992–1998) en *Peter Rabbit* (2012–2016), en die lewendige-aksie/geanimeerde films *Peter Rabbit* (2018) en *Peter Rabbit 2: The Runaway* (2021).

## Verwysings 
## Eksterne skakels
Mapoch se Grotte

**Mapoch se grotte** by Roossenekal is van groot kultuur-historiese belang vir die Ndebele-mense.

## Ligging
Die grotte en omliggende terrein is by 25° 11′ 20″ suid, 29° 55′ 11″ oos, 4150 m bo seevlak, op die plaas Mapochsgronde en net noordoos van Roossenekal.

## Geskiedenis
Die grotte en die terrein daar rondom, saam bekend as Erholweni, is vir die Ndebele en veral die Ndzundza-clan, van belang. In 1882 was hoofman Nyabela en sy volgelinge in ‘n oorlog gewikkel met die ZAR en het Ndebele-impi’s dit as vesting gebruik en daar skuiling gesoek in die tonnels van die grotte. In die grot word nog rotskuns en skerwe van pottebakkerswerk aangetref.

## Herdenking
Elke jaar sedert 1979 vind hier op 19 Desember die aangrypende kaptein Nyabela-byeenkoms plaas om die Ndebele se geskiedenis en kultuur te vier. In 1968 is die grotte tot kultuur- en natuurmonument verklaar en op 19 Desember 1970 is ‘n standbeeld van die hoofman op die terrein onthul.

## Betekenis
Die woord *erholweni* beteken die wegkruipplek of die skuilplek.

## Bibliografie
*https://sekhukhunetimes.co.za/2024/07/01/erholweni-heritage-site-signifies-a-rich-history-behind-ndebele-nation/
Breitling

**Breitling** is 'n Switserse horlosievervaardiger. Met sy hoofkwartier in Grenchen en gestig in Saint-Imier, vervaardig hulle sedert 1884 amper ononderbroke horlosies en tydstukke. Breitling produseer hoofsaaklik chronometer-gesertifiseerde horlosies met temas geïnspireer deur vlieëniers en vliegtuie. Die hoof fokus is op relatief groot horlosies, dikwels met chronograafkomplikasies. Breitling bied beide meganiese en kwartshorlosies aan.

Alle Breitling-horlosies word in Switserland vervaardig, met komponente wat hoofsaaklik uit Switserland kom. Alle uurwerke wat in Breitling-horlosies gebruik word, is chronometer-gesertifiseer deur die COSC. Sedert 2009 het Breitling 'n sogenaamde vervaardiger geword, wat 'n chronograafuurwerk produseer wat volledig intern ontwerp, vervaardig en gemonteer is, die B01-kaliber.

## Verwysings 
## Eksterne skakels
Padstal

[duimnael|'n Tipiese padstalletjie. Hierdie een is in [Kommetjie op die Kaapse Skiereiland.]] 

'n **Padstal** is 'n winkeltjie langs die pad wat goedere uit die kontrei verkoop, gewoonlik plaasprodukte soos vars vrugte, groente, konfyt, vleispasteie, koekies, beskuit, speserye, biltong en handgemaakte snuisterye.

Sommige padstalletjies bied ook warm koffie of tee en dalk 'n peuselhappie aan vir die moeë reisiger.

## Verwysings
2025 Azerbeidjanse Grand Prix

thumb|290px

Die **2025 Formule Een Azerbeidjanse Grand Prix** is vir die agtste keer op 21 September 2025 op die Bakoe-straatrenbaan in Bakoe, die hoofstad van Azerbeidjan, gehou. Dit was die sewentiende wedren van die kampioenskapseisoen gewees, en is deur die Nederlander Max Verstappen van Red Bull-Honda gewen.

## Konteks van 'n moontlike titeloorwinning vir McLaren 
McLaren-Mercedes kon Formule 1-geskiedenis gemaak het deur sy vervaardigerswêreldtitel in Bakoe te behou, met sewe wedrenne oor, om by sy glorieryke voorganger van 1988 aan te sluit vir 'n rekord vroeë einde. Inderdaad, aan die vooraand van die Azerbeidjanse Grand Prix het McLaren 'n voorsprong van 337 punte gehad oor die naasgeplaasde span, Ferrari, terwyl slegs 346 punte oorgebly het om na hierdie wedren verdeel te word. 

Om die kroning van hul span te verseker, moes Lando Norris en Oscar Piastri 9 punte meer as Ferrari aanteken en nie met 12 punte deur Mercedes en 33 punte deur Red Bull geklop word nie. Hulle het egter beide swak presteer op die wedrendag, met 'n negende plek vir Norris en 'n botsing in die openingsrondte deur Piastri.

## Bande 
Pirelli het die volgende bande aan alle spanne verskaf:

## Vrye oefening 
### Uitslag 
## Kwalifisering 
Max Verstappen behaal die ses-en-veertigste voorste wegspringplek in sy loopbaan.

***1** Esteban Ocon eindig agtiende in die kwalifisering, maar is direk hierná gediskwalifiseer omdat die agtervlerk van sy Haas-renmotor meer buigsaam was as wat toegelaat is en meer as die toegelate 0,5 mm kon deflekteer. Ocon is egter deur die beamptes toegelaat om aan die wedren deel te neem.

## Wedren 
### Renuitslag 
***1** Alexander Albon voltooi die wedren in die elfde plek, maar kry 'n straf van 10 sekondes vir die veroorsaak van 'n botsing met Franco Colapinto.
 Max Verstappen teken vir die 35ste keer in sy loopbaan 'n vinnigste rondte aan.

## Puntestand ná die Grand Prix 
### Renjaers 
### Vervaardigers
Moord op Deveney Nel

Op 7 Augustus 2024 is die liggaam van **Deveney Nel**, 'n 16-jarige leerder van Hoërskool Overberg in Caledon, Suid-Afrika, in 'n geslote skoolstoorkamer gevind. Sy is noodlottig gesteek. Daar word geglo dat sy nie in die stoorkamer vermoor is nie, maar van 'n toilet daarheen gesleep is. 'n 17-jarige seun, wat 'n medeleerling en vriend van Nel was, is op 16 Augustus in hegtenis geneem in verband met haar moord en is aangekla. Hy is in Oktober 2025 tot 25 jaar gevangenisstraf gevonnis nadat hy in ‘n pleitooreenkoms gebieg het hoe hy haar aangerand, doodgesteek en haar lyk weggesteek het om die moord te verberg.

## Agtergrond 
Nel was 'n 16-jarige graad 10-leerling aan Hoërskool Overberg in Caledon, Suid-Afrika. Op die dag van haar moord het Nel as lid van die noodhulpspan gedien tydens die skool se sportbyeenkoms. Sy is as vermis aangemeld nadat sy haar saamrygeleentheid verpas het en nie by die huis in Grabouw opgedaag het nie.

Nel is glo sewe keer met 'n skerp voorwerp in haar rug, bolyf en nek gesteek, wat noodlottig was. Daar word vermoed dat sy nie in die stoorkamer vermoor is nie, maar daarheen gesleep is nadat sy gesteek is, moontlik vanaf 'n toilet.

Die polisie het ook die resultate van 'n lykskouing en patologiese toetse afgewag om te bepaal of sy verkrag is.

Nel se troosdiens was op 16 Augustus by die NG Kerk Caledon Moedergemeente gehou. Die saak is verkeie kere uitgestel vir verdere ondersoek, op 24 April 2025 het die Nasionale Vervolgingsgesag (NVG) verklaar dat die saak uitgestel is vir 'n forumbesluit. Die saak is oorgeplaas van die landdroshof na die Wes-Kaapse hooggeregshof.

## Vonnis
Die beskuldigde is in Oktober 2025 tot 25 jaar gevangenisstraf gevonnis nadat hy in ‘n pleitooreenkoms gebieg het hoe hy Nel aangerand, doodgesteek en haar lyk weggesteek het om die moord te verberg.

## Verwysings
TAG Heuer

**TAG Heuer** is 'n Switserse maatskappy wat polshorlosies en mode-bykomstighede ontwerp, vervaardig en bemark, sowel as brille en selfone onder die Tag Heuer-handelsmerk wat onder lisensie deur ander maatskappye vervaardig word.

TAG Heuer het begin as Uhrenmanufaktur Heuer AG, gestig in 1860 deur Edouard Heuer in Saint-Imier, Switserland. In 1985 het die TAG Groep 'n meerderheidsbelang in die maatskappy verkry en TAG Heuer gevorm. In 1999 is TAG Heuer verkry deur die Franse luuksegoedere-konglomeraat LVMH.

Die naam TAG Heuer kombineer die voorletters van "''Techniques d'Avant Garde''" en die stigter se van.

## Verwysings 
## Eksterne skakels
Schtonk!

***Schtonk!*** (met die subtitel *Der Film zum Buch vom Führer*; "Die rolprent tot die boek van die *Führer*") is 'n Duitse satiriese rolprent van 1992 wat die verhaal vertel van die swendelary in 1983 met die Hitler-dagboeke. Dit is deur Helmut Dietl geskryf en geregisseer.

## Agtergrond
In 1983 het die Duitse tydskrif *Stern* met groot fanfare begin met die publikasie van die veronderstelde Hitler-dagboeke. Hulle is gou met forensiese tegnieke vals bewys.

Die medeskrywer en regisseur Helmut Dietl het die skandaal twee jaar lank nagevors. Die titel verwys na Charlie Chaplin se klassieke prent *The Great Dictator*, waarin die diktator Adenoid Hynkel die woord "Schtonk!" herhaaldelik gebruik as 'n uitdrukking van afkeer. Die woord het geen betekenis in Duits nie.

## Rolverdeling
* Götz George as Hermann Willié (joernalis; fiktiewe weergawe van Gerd Heidemann)
* Uwe Ochsenknecht as Fritz Knobel (die vervalser Konrad Kujau)
* Ulrich Mühe as dr. Wieland
* Harald Juhnke as Pit Kummer
* Hermann Lause as Kurt Glück
* Martin Benrath as Uwe Esser

## Ontvangs en pryse
Die prent was 'n groot sukses in Duitsland, maar het in baie ander lande swak gevaar. Dit was die Duitse prent met die tweede grootste wins van die jaar.

In 1992 het *Schtonk!* drie pryse gewen op die Deutscher Filmpreis-toekenningsaand en een op die Tokio- Internasionale Rolprentfees. Die fliek is ook vir 'n Oscar en Golden Globe benoem vir beste buitelandse prent.

## Verwysings
## Skakels
*
2025 Meksikostad Grand Prix

thumb|300px

Die **2025 Formule Een Meksikostad Grand Prix** is op 26 Oktober 2025 op die Autódromo Hermanos Rodríguez in Meksikostad, Meksiko gehou. Dit was die twintigste wedren van die kampioenskapseisoen gewees en die sewentiende keer sedert 1986 wat dit in Meksiko plaasgevind het.

## Bande 
Pirelli het die volgende bande aan alle spanne in Meksiko verskaf:

## Vrye oefening 
### Uitslag 
## Kwalifisering 
Lando Norris behaal die veertiende voorwegspringplek van sy loopbaan.

***1** Carlos Sainz jr. ontvang 'n roosterstraf van vyf plekke oor hy 'n botsing met Kimi Antonelli tydens die 2025 Verenigde State Grand Prix veroorsaak het.

## Wedren 
### Renuitslag 
 George Russell teken die vinnigste rondtetyd van	1:20.052 op rondte 50 aan.
**†** Carlos Sainz jr. het uitgeval, maar hy word wel geklassifiseer omdat hy meer as 90% van die renafstand afgelê het.

## Puntestand na die Grand Prix 
Span McLaren is reeds by die 2025 Singapoerse Grand Prix as die vervaardigerswêreldkampioen gekroon. Tewens, hulle vergroot met elke ren steeds hul voorsprong bo die ander deelnemers.

### Renjaers 
### Vervaardigers 
## Verwysings
2025 Singapoerse Grand Prix

thumb|280px

Die **2025 Formule Een Singapoerse Grand Prix** is op 5 Oktober 2025 op die Marinabaai Straatrenbaan in Singapoer gehou. Dit was die agtiende wedren van die kampioenskapseisoen gewees.

## Bande 
Pirelli het die volgende bande verskaf:

## Vrye oefening 
### Uitslag 
***1** Kimi Antonelli en Lando Norris teken presies dieselfde tyd aan tydens die derde vrye oefensessie. Antonelli is vierde geklassifiseer omdat hy eerste was om die tyd op te stel.

## Kwalifisering 
***1** Alexander Albon en Pierre Gasly moes vanuit die kuipelaan wegspring omdat daar aan hul motors gewerk is onder Parc fermé toestande.
***2** Alexander Albon en Carlos Sainz Jr. eindig die kwalifisering in die twaalfde en dertiende plek onderskeidelik, maar na die kwalifisering word beide gediskwalifiseer omdat die maksimum perk aan beide hul buitenste gedeeltes van die agtervleuels oorskry is.

## Wedren 
### Renuitslag 
 Lewis Hamilton teken die vinnigste rondtetyd aan.Hy het sewende geëindig in die wedren, maar 'n tydstraf van vyf sekondes gekry weens die oorskryding van die baanperke.

## Puntestand ná die Grand Prix 
McLaren word vir die tiende keer as vervaardigerswêreldkampioen gekroon.

### Renjaers 
### Vervaardigers 
## Verwysings
Bvlgari

**Bvlgari** is 'n Italiaanse handelsmerk van juweliersware en luukse goedere (juweliersware, horlosies, parfuum, leergoedere en gasvryheidsprodukte), wat deel uitmaak van die Franse konglomeraat LVMH. Die maatskappy, wat in 1884 in Rome, Italië, begin is, het aansien as 'n juwelierswinkel verwerf, hoewel die reeks produkte mettertyd gegroei het om horlosies, sakke, geure, bykomstighede en hotelle in te sluit.

## Oorsprong van die naam 
Die naam word dikwels as Bvlgari geskryf soos in die klassieke Latynse alfabet (waar V = U) en het sy oorsprong in die van van die Griekse stigter van die maatskappy, Sotirios Vulgaris (in Grieks: Σωτήριος Βούλγαηρ, uitspraak ˈvulɣaris], in Italiaans: Sotirio Bulgari, 1857–1932).

## Verwysings 
## Eksterne skakels
Deon Fourie (generaal)

duimnael|Deon Fourie in 2022.
**Deon Francois Schonland Fourie** (17 November 1932 – 10 September 2025) was 'n Suid-Afrikaanse militêre offisier ('n generaal), akademikus, militêre historikus en heraldis. Hy het in die Suid-Afrikaanse Weermag (SAW) gedien, waar hy van 1975 tot 1980 die Pretoria Pantserregiment aangevoer het, en is later bevorder tot brigadier-generaal, waar hy as Direkteur Burgermagskakeling gedien het.

Parallel met sy militêre diens het Fourie van 1968 tot 1997 'n langdurige akademiese aanstelling as professor in strategiese studies aan die Universiteit van Suid-Afrika (UNISA) beklee.

Hy was ook bekend vir sy dekadelange vrywillige leierskap binne die Orde van St. John, waar hy in nasionale rolle gedien het, insluitend as Visekanselier van die Priorij in Suid-Afrika. Ter erkenning van hierdie diens is hy in 2021 as 'n Balju Grootkruis van die Orde aangestel.

Van 1995 tot 1997 was Fourie voorsitter van die Heraldiekraad, 'n statutêre liggaam wat die Suid-Afrikaanse regering oor heraldiese sake adviseer.

Fourie is op 10 September 2025 op ouderdom 92 oorlede. Hy het sy gade Felicia Susan Vlok (1940-2023) reeds twee jaar tevore aan die dood afgestaan.

## Vroeë lewe en opvoeding
Fourie is in Johannesburg gebore en het grootgeword in Sabie, Lichtenburg en Pietersburg (nou Polokwane), waar hy sy skoolopleiding voltooi het. Hy het later aan die Universiteit van Natal in Durban en die Universiteit van die Witwatersrand gestudeer.

## Militêre loopbaan
Fourie het sy militêre diens in die Suid-Afrikaanse Leër se pantserkorps begin. Van 1975 tot 1980 het hy as bevelvoerder van die Pretoria Pantserregiment gedien.

## Orde van St John
In 2021, ter erkenning van sy diens aan die Orde van St. John in Suid-Afrika, insluitend posisies as Voorsitter van die Uitvoerende Komitee van die Priorij, Voorsitter van die Orde se Sakeraad, en uiteindelik Visekanselier van die Priorij in Suid-Afrika, is Fourie aangestel as 'n Balju Grootkruis van die Orde van St. John, een van die hoogste grade binne die Orde.[5]In 2021, in recognition of his service to the Order of St John in South Africa including positions as Chair of the Priory Executive Committee, Chair of the Order Affairs Council, and ultimately Vice Chancellor of the Priory in South Africa, Fourie was appointed as a Bailiff Grand Cross of the Order of St John, one of the highest grades within the Order.

* 
* 
* 
* 
* 
* 
* 

## Verwysings
Hoërskool Oosterland

Die **Hoërskool** **Oosterland** is 'n openbare hoërskool in Mpumalanga, Suid-Afrika. Dit is 'n Afrikaans Engels-dubbelmediumskool vir seuns en dogters. Daar word informeel na die leerders verwys as *Oosies*.

## Geskiedenis 
Die skool is op 13 Januarie 1988 as 'n Afrikaans-mediumskool geopen met 15 onderwysers en 355 leerders, en was eers bekend as die *Tweede Afrikaanse Hoërskool*. Die skool is later hernoem na Hoërskool Oosterland in 'n naamkompetisie. 

### Naam 
Die naam verwys histories na een van die *Spiegelretoerskepe* waarmee die Franse Hugenote in 1688 aangeland het (300 jaar voor die opening van die skool), naamlik die *Oosterland*. Geografies hou die naam Oosterland verband met die oostelike gedeelte van Secunda waarin die skool geleë is, sowel as die ligging van Secunda in die voormalige Oos-Transvaal (tans Mpumalanga). Hy is reeds 29 jaar by die skool betrokke en het voorheen as adjunkhoof gefunksioneer. Voor hom was die skoolhoof mev. Elzette Botes, 'n onderwyseres by die skool sedert die opening, en sy is formeel in 2008 in die amp bevestig. Voor haar was die skoolhoof mnr. L.L.J. van der Merwe, wat een van die stigters van die skool was en 'n sleutelrol in die oprigting en ontwikkeling van die skool in die aanvanklike jare vervul het. Mnr. Hannes Gertzen dien al sedert Januarie 2005 as adjunkhoof by die skool.

## Hede 
### Kleredrag 
Die skool is welbekend vir sy uniform wat bestaan uit 'n rooi trui, 'n handelsmerk van die skool. Die Leerlingraad (*Oosie Raad*) vervul 'n sleutelrol in die handhawing van orde en dissipline by die skool; hulle is verantwoordelik vir toesig tydens pouses, die monitering van klasbywoning en die organisering van skoolfunksies. Hulle is herkenbaar aan hul roomkleurige broeke en blou truie wat van die res van die leerlinge se kleredrag verskil.

### Sport 
Die skool beskik oor eersteklas sportfasiliteite wat bestaan uit 'n gimnasium en 'n krieketakademie (opgerig in 2010). Die eerste pawiljoen is ook in 2010 op die westekant van die A-Rugbyveld opgerig. 'n Hoofdoelwit is die ontwikkeling van sportspelers in die skool. Die skool neem jaarliks deel aan kompetisies in die volgende sportsoorte: rugby, krieket (seuns en dogters), sewesrugby, hokkie (seuns en dogters), jukskei en atletiek.

### Kultuur 
Die skool is 'n toppresteerder op die gebied van kultuur. Openbare redevoering, debatvoering, orkes, skaak en landsdiens is slegs 'n paar van die vele aktiwiteite waarin die skool se leerlinge uitblink. Die skool se marsorkes is een van slegs vyf wat in Suid-Afrika oorgebly het en het 'n soort handelsmerk van die skool geword. Hulle het die inspeksie-afdeling van die SAMOV nasionale bandkompetisie in 2010 gewen.

### Slaagsyfer 
## Verwysings
Metal Tears (album)

*Metal Tears* is die tweede ateljeealbum van die Suid-Afrikaanse kletsrymer Youngboi OG. Dit is vrygestel op 21 Maart 2025. Die produksie van die album is hanteer deur verskeie vervaardigers.

## Snitlys 
## Verwysings
Rotas The Rapper

**Rodney Goliath** ( 23 Oktober 2001) professioneel bekend as Rotas The Rapper, is ’n Suid-Afrikaanse kletsrymer, akteur en liedjieskrywer. Hy is bekend vir sy deelname aan Emo Adams se realiteitsprogram *Maak My Famous*, sy rol as Gio Lobberts in die sepie *Arendsvlei*, en sy verskyning in die Showmax-fliek *Finding Optel*.

## Loopbaan 
Rotas het in 2015 begin skryf en sy eerste liedjies in 2017 opgeneem. In 2020 het hy deelgeneem aan die tweede seisoen van die kykNET-program *Maak My Famous*, waar sy oorspronklike liedjie *Dankie vir die Pyn* aandag gekry het.

In Augustus 2020 het hy op die KKNK *Mothership Sessions* saam met Emo Adams en Omar Adams opgetree. 

In 2023 het hy ’n graad in Drama en Teaterstudies aan die Universiteit van Stellenbosch voltooi.

Hy het ook in die Showmax-fliek *Finding Optel* verskyn, wat by die Silwerskermfees vertoon is. Die rolprent bevat ook akteurs soos Mikayla Brown, Zenobia Kloppers en Maurice Paige.

## Filmografie 
## Diskografie 
### Enkelsnitte 
* *Dankie vir die Pyn* (2020)
* *My Mense* (2020)
* Geen Ander Een (featuring Spinksie) (2020)
* *Ek sal survive* (2021)
* *Vergewe My* (2025)

## Verwysings 
## Eksterne skakels 
* Rotas The Rapper op Apple Music
* Rotas The Rapper op Afrikaans Rap
2025 São Paulo Grand Prix

thumb|300px

Die **2025 Formule Een São Paulo Grand Prix** is op 9 November 2025 op die Autódromo José Carlos Pace in São Paulo, Brasilië gehou. Dit was die een-en-twintigste wedren van die kampioenskapseisoen gewees.

Die São Paulo Grand Prix is die vyfde van ses GP-naweke vanjaar waarin 'n naelren gehou is. ’n Naelren is amper dieselfde as ’n gewone wedren, met die verskil dat die wedren minder tyd neem. Die afstand van die naelren is ongeveer 100 kilometer (30 minute).

Die Grand Prix-naweek het op Vrydag met die vrye oefening van sestig minute begin, gevolg deur die naelrenkwalifisering. Op Saterdag is die naelren gehou, gevolg deur die kwalifisering wat die wegspringrooster vir die hoofren op Sondag bepaal het en ook watter jaer die eer verdien om heel voor weg te spring.

## Bande 
Pirelli het die volgende bande in São Paulo verskaf:

## Vrye oefening 
## Snelkwalifisering 
Die uitslag het die roosteropstelling vir die naelren later die dag bepaal.

***1** Yuki Tsunoda en Carlos Sainz jr. moes vanuit die kuipe wegspring omdat daar aan hul motors gewerk is onder *parc fermé* toestande.

## Naelren 
### Naelrenuitslag 
**†** Gabriel Bortoleto kon nie die naelren voltooi nie, maar is geklassifiseer omrede hy meer as 90% van die wedrenafstand afgelê het.

## Kwalifisering 
***1** Max Verstappen en Esteban Ocon moes vanuit die kuipe wegspring omdat daar aan hul waens gewerk is onder *parc fermé* toestande.

## Wedren 
### Renuitslag 
 Alexander Albon teken vir die eerste keer in sy loopbaan die vinnigste rondte aan, maar verdien nie 'n ekstra punt nie omrede hy nie onder die top tien geëindig het nie.

## Puntestand na die Grand Prix 
Span McLaren is reeds by die 2025 Singapoerse Grand Prix as die vervaardigerswêreldkampioen gekroon.

### Renjaers 
### Vervaardigers 
## Verwysings
Finding Optel (rolprent)

***Finding Optel*** is ’n Suid-Afrikaanse familie-rolprent (drama) uit 2025, geregisseer deur die broer-en-suster-span Jesse Brown en Mikayla Joy Brown. Die rolprent is geskryf deur Mikayla Joy Brown, en vervaardig deur Blended Films. Dit vertel die verhaal van ’n tienermeisie wat ’n vermiste hond probeer opspoor, en terselfdertyd antwoorde soek oor haar broer wat nege jaar tevore verdwyn het.

## Inhoud 
Die rolprent draai om *Claire Abrahams*, ’n 16-jarige amateurspeurder wat in haar gemeenskap ’n diens lewer deur verlore items op te spoor. Wanneer Optel, die geliefde buurthond, verdwyn, neem Claire die saak aan. Sy ontdek uiteindelik leidrade wat verband hou met die verdwyning van haar ouer broer, *Jonah*, wat reeds nege jaar vermis is. Dit lei tot ’n emosionele soektog wat ou verlies en nuwe hoop verweef.

## Produksie 
* Die idee vir die rolprent het ontstaan toe Mikayla Joy Brown haar Honneursgraad in Kreatiewe Skryfwerk aan die Universiteit Stellenbosch voltooi het.  
* Mikayla Joy Brown speel Claire Abrahams, en Jesse Brown is mede-regisseur. 
* Bekende akteurs soos Oscar Petersen, Zenobia Kloppers, Rodney Goliath, Sherman Pharo, Maurice Carpede, Euodia Samson, Elton Landrew en Omar Adams speel ook rolle.  
* Kinematograaf is Paul Guyeu.

## Rolverdeling 
* Mikayla Joy Brown as Claire Abrahams  
* Oscar Petersen  
* Zenobia Kloppers  
* Rodney Goliath as Dinges  
* Sherman Pharo  
* Maurice Carpede  
* Euodia Samson  
* Elton Landrew  
* Omar Adams  

## Verwysings 
## Eksterne skakels 
* Silwerskermfees – *Finding Optel*  
* Showmax Stories – *Finding Optel*
Clostridium botulinum

***Clostridium botulinum*** is staafvormige bakterieë. Hulle is anaërobies, wat beteken dat hulle leef en groei in lae suurstoftoestande. Die bakterieë vorm beskermende spore wanneer toestande vir oorlewing swak is. Die spoor het 'n harde beskermende laag wat die sleuteldele van die bakterie omsluit en het lae van beskermende membrane. Binne hierdie membrane en die harde laag kan die dormante bakterie jare lank oorleef. *C. botulinum* is verantwoordelik vir 'n siekte genaamd botulisme.

## Toksiene
*Clostridium botulinum* is 'n bakterie wat onder lae-suurstof toestande gevaarlike toksiene (botulinumtoksiene)  produseer.
Botulinumtoksiene is een van die dodelikste stowwe wat bekend is.
Botulinumtoksiene blokkeer senuweefunksies en kan lei tot respiratoriese en spierverlamming.
Menslike botulisme kan verwys na voedselgedraagde botulisme, bababotulisme, wondbotulisme en inasemingsbotulisme.
Voedselgedraagde botulisme, veroorsaak deur die verbruik van onbehoorlik verwerkte voedsel, is 'n seldsame maar potensieel dodelike siekte indien dit nie vinnig gediagnoseer en met antitoksien behandel word nie.
Tuisgemaakte ingemaakte, gepreserveerde of gefermenteerde voedsel is 'n algemene bron van voedselgedraagde botulisme en die voorbereiding daarvan vereis ekstra versigtigheid.

Spore wat deur die bakterieë *Clostridium botulinum* geproduseer word, is hittebestand en kom wyd in die omgewing voor, en in die afwesigheid van suurstof ontkiem, groei en skei hulle dan gifstowwe uit. Daar is 7 verskillende vorme van botulinumtoksien, tipes A–G. Vier hiervan (tipes A, B, E en selde F) veroorsaak menslike botulisme. Tipes C, D en E veroorsaak siekte by ander soogdiere, voëls en visse.

## Sien ook
* Botox

## Verwysings
Metal Tears (TV-reeks)

*Metal Tears* (: *Metaal Trane*) is ’n 2025 Suid-Afrikaanse musiek-drama-avontuur beperkte reeks geskep deur en met die hoofrol van kletsrymer en sanger Youngboi OG. Die reeks dien as ’n visuele interpretasie van sy tweede ateljeealbum, ook getiteld *Metal Tears*. Elke episode verteenwoordig ’n snit of emosionele konsep uit die album, en kombineer musiek met filmiese vertelling.

## Intrige
[duimnael|Slagspreuk gebruik in [Metal Tears (TV-reeks)|Metal Tears]]
*Metal Tears* volg Youngboi OG op ’n emosionele en simboliese reis waar hy gebroke harte, verslawing, geestelike stryd en giftige verhoudings aanpak. Die reeks meng musiekoptredes, dramatiese tonele en gestileerde visuele metafore om sy pad na emosionele genesing en artistieke groei uit te beeld. Elke kort episode dien as ’n hoofstuk in sy innerlike avontuur.

## Rolverdeling
### Hoofkarakters 
* Youngboi OG as homself, Hoof kunstenaar
* Br4dy as homself
* C The Legacy as homself
* Meng Ru Kuok as homself, Eienaar (CEO)
* Juice WRLD as homself, rolmodel 1
* XXXTentacion as homself, rolmodel 2
* Trippie Redd as homself, rolmodel 3
* NLE Choppa as homself, rolmodel 4
* Lil Uzi Vert as homself, rolmodel
* Kai Cenat as homself, rolmodel
* Fanum as homself, rolmodel
* Lil Tecca as homself, rolmodel
* Lil Yachty as homself, rolmodel
* Superstar Pride as homself, rolmodel
* YNW Melly as homself, rolmodel
* Lil Man J as homself, rolmodel
* Yung Mooch as homself, rolmodel

### Gaskarakters 
*Eskimos as homself, Produsent
*Skyboy as homself, Produsent
*Cxdy as homself, Produsent
*Zeux as homself, Produsent
*Dragos Marcus as homself, Produsent
*1cedoutpeak as homself, Produsent
*Paul Numa as homself, Produsent
*Snipersash as homself, Produsent
*Tatchy as homself, Produsent
*YMP Cash as homself, Produsent
*Nato Kitch as homself, Produsent
*Onceunveiled as homself, Produsent
*Prodcross as homself, Produsent
*Pharaoh as homself, Produsent
*FRANKIEONTHEGUITAR as homself, Produsent

## Produksie
Die reeks is onafhanklik vervaardig deur Youngboi OG en op 21 Maart 2025 via sy YouTube-kanaal vrygestel. Dit het saamgeval met die vrystelling van sy tweede ateljee-album, ook getiteld *Metal Tears*.

## Temas
*Metal Tears* ondersoek verskeie herhalende temas, insluitend:
*Tienerhartsorg en emosionele trauma
*Versoekings van middels en geestesgesondheid
*Die gevolge van giftige verhoudings
*Persoonlike groei deur pyn
*Musiek as emosionele uitlaatklep en vertellingsmiddel
*Simboliese innerlike avonture en gevegte
## Episodes
### Reeks 1 (2025) 
## Verwysings
## Eksterne skakels
*Metal Tears op IMDb
Uniondale-watermeul

Die **watermeul in Uniondale** is na bewering die op een na grootste watermeul in die suidelike halfrond.

Hierdie meul is in 1854 deur J.A. van Rooyen gebou by 33° 38′ 55″ suid en 23° 8′ 18 oos. Die massiewe wiel van kiaathout hang aan  ‘n dubbelverdiepinggebou en is van die onderslagtipe. Dit het tot in 1949 diens gedoen. In 1977 is die meul herstel en tot gedenkwaardigheid verklaar.

## Verwysings 
## Eksterne skakels
Luda G

**Ludwig Adams** ( 9 November 2003) professioneel bekend as Luda G, is ’n Suid-Afrikaanse kletsrymer, sanger en liedjieskrywer van Paarl, Wes-Kaap. Hy is bekend as een van die jong stemme wat Afrikaanse rap, trap en drill kombineer. Hy het in 2020 sy debuut gemaak en het sedertdien gewild geraak met treffers soos *First Day Out*, *Kani Wagi*, *Airport* en *Hoeveel*. Hy is veral gekenmerk deur sy rou lirieke, gebruik van Kaapse Afrikaans en energieke musiekstyl. Met ateljeealbums soos *Fresh Prince Vani Paarl* (2022) het hy homself gevestig as ’n belangrike figuur in die Afrikaanse hip-hop toneel.

## Loopbaan 
Luda het in 2020 sy eerste projek, *The Return Part 1*, uitgereik en daarmee sy amptelike toetrede tot die musiekbedryf gemaak. Die projek het hom bekendgestel as ’n nuwe stem in Afrikaanse rap en het sy vermoë gewys om moderne trap- en drill-klanke met plaaslike invloede te meng.  

In 2022 het hy groter sukses behaal met die album *Fresh Prince Vani Paarl*, wat tien snitte bevat en positiewe reaksie van sy aanhangers gekry het. Hierdie projek het sy naam gevestig in die Kaapse hip-hop-toneel en het hom gehelp om ’n groter aanlyn gehoor te kry.  

Hy het daarna verskeie enkelsnitte vrygestel wat vinnig aandag gekry het, insluitend *First Day Out* saam met Young OG CPT en *Kani Wagi* met Pengii. Hy het ook met ander kunstenaars soos Mercy JR. saamgewerk, wat sy profiel verder laat groei het.

## Toekennings en nominasies
Hy het verskeie toekennings gewen by die *Public Health Entertainment*-geleentheid in Paarl.

## Diskografie 
### Bekende liedjies 
## Eksterne skakels 
* Luda G op Apple Music  
* Luda G profiel by Afrikaans Rap

## Verwysings
How can I love?

"**How can I love?**" is ’n lied deur die Suid-Afrikaanse kletsrymer Youngboi OG. Dit is oorspronklik as ’n enkelsnit vrygestel op 14 Julie 2024, nadat dit voorheen op YouTube vrygestel is op 8 Julie 2024. Die lied het in 2024 viraal gegaan op die video-deelplatform TikTok. Die lied is later ingesluit op sy EP ''The One Piece of Me You Didn't Know Exist* as die hoof-enkelsnit. Die lied is vervaardig deur Prodcross.
## Lied-remix 
Die amptelike remix van die lied bevat die Amerikaanse rapper Vito. Die lied is ingesluit op die ateljeealbum *From Vision To Reality''.
## Verwysings
Die Smurfies

325px|duimnael|alt=Die Smurfies kenteken in Afrikaans|Die Smurfies kenteken in Afrikaans

***Die Smurfies,*** of ***Die Smurfs*** ( ) is 'n Belgiese strokiesprent wat handel oor 'n fiktiewe kolonie klein, blou, mensagtige wesens wat in sampioenvormige huise in 'n woud woon. *Die Smurfs* is in 1958 deur die Belgiese strokiesprentkunstenaar Peyo (die skuilnaam van Pierre Culliford) geskep en bekendgestel as 'n reeks strokiesprentkarakters, en het oorspronklik bekend gestaan het as *Les Schtroumpfs*.
alt=die Smurfies|duimnael|'n Muurskildery in Brussels van die Smurfies.
Daar is meer as 100 Smurf-karakters, en hul name is gebaseer op byvoeglike naamwoorde wat hul eienskappe beklemtoon, soos "Nutsman Smurf", wat daarvan hou om nuttige dinge te bou. "Smurfette" was die eerste vroulike Smurf wat in die reeks bekendgestel is. Die Smurfies dra Frygiese pette, wat vryheid gedurende die moderne era verteenwoordig het. 

Die Smurfies-konsessie het as 'n strokiesprent begin en het uitgebrei na advertensies, films, TV-reekse, videospeletjies en speelgoed. Teen 2008 het die Smurfies $4 miljard in inkomste gegenereer, wat Die Smurfies een van die winsgewendste mediakonsessies van alle tye maak.

## Naam 
Volgens Peyo, die oorspronklike outeur van die Smurfs-strokiesprent, het die naam en die gepaardgaande taal van die Smurfs egter tydens 'n maaltyd saam met sy kollega en vriend André Franquin ontstaan. Nadat hy die woord "sout" vir 'n oomblik vergeet het, het Peyo hom (in Frans) gevra om die *schtroumpf* aan te gee. (*Schtroumpf* [ʃtʁumf] word uitgespreek soos die Duitse woord "*Strumpf*" wat "sokkie" beteken.)  Franquin het skertsend geantwoord: "Hier is die *Schtroumpf*—wanneer jy klaar is met *schtroumpfing*, *schtroumpf* dit terug..." en die twee het die res van daardie naweek in "schtroumpf-taal" gepraat.

Die strokiesprente is in baie tale vertaal en in die meeste gevalle word die oorspronklike naam "*Schtroumpf*" deur 'n nuwe naam vervang. Die algemeenste is variasies van die Nederlandse vertaling "Smurf", wat ook as die naam in Engels gebruik word. Ander name dui egter op hul kabouteragtige voorkoms. Carike Keuzenkamp het Die Smurfieliedjie in Afrikaans bekendgemaak.

## Verwysings
Thomas the Tank Engine

**Thomas the Tank Engine** is 'n fiktiewe, vermenslikte tenklokomotief wat ontstaan ​​het uit die Britse kinderboeke *The Railway Series*, geskep en geskryf deur Wilbert Awdry saam met sy seun Christopher, wat die eerste keer in 1945 gepubliseer is. Thomas ry op die Fat Controller's North Western Railway op die eiland Sodor. Hy het die gewildste karakter in die reeks geword, en is die titulêre protagonis in die gepaardgaande televisiereeks-aanpassing *Thomas & Friends* en die herlaai daarvan Thomas & Friends: All Engines Go.

Gebaseer op die LB&SCR E2-klas, het Thomas sy debuut gemaak in die 1946-boek Thomas the Tank Engine—die tweede boek in Die Spoorwegreeks—en was die fokus van die vier kortverhale wat daarin verskyn.

In 1979 het die Britse skrywer en vervaardiger Britt Allcroft op die boeke afgekom, en 'n ooreenkoms gereël om die televisiereeks Thomas the Tank Engine & Friends (later herbenoem as Thomas & Friends) te maak. Die program het 'n bekroonde treffer regoor die wêreld geword, met 'n reeks spin-off kommersiële produkte. Sedertdien het Thomas algemeen bekend geword in die populêre kultuur.

## Verwysings 
## Eksterne skakels
Belone

***Belone*** is 'n genus van naaldvisse algemeen in varswater en seewater, hoofsaaklik in die oostelike Atlantiese Oseaan tot Middellandse See en Swart See. Dit is een van tien genera in die familie Belonidae.

## Spesies
Daar is drie erkende spesies in hierdie genus:
* *Belone belone* (Linnaeus, 1761) (geepvis)
* *Belone euxini* Günther, 1866
* *Belone svetovidovi* Collette & Parin, 1970 (kortbek geepvis)

## Etimologie
Georges Cuvier het die genus geskep deur die spesifieke naam van Linnaeus se *Esox belone* in toutologie te gebruik, die woord *belone* is Grieks vir 'n naaldvis en word vermoedelik oorspronklik na die langsnoetpypvis verwys.

## Eksterne skakels
* 

## Verwysings
Belone euxini

***Belone euxini*** is 'n spesie naaldvis wat endemies is aan die Swart See, See van Azof en See van Marmara. Baie owerhede behandel hierdie takson as 'n subspesie van *Belone belone*.

## Verwysings
Belone svetovidovi

***Belone svetovidovi*** is 'n ongewone spesie naaldvis in seewaters van die oostelike Atlantiese Oseaan. Hierdie pelagiese naaldvis is teenwoordig langs die kus van Ierland, Spanje, Portugal, en die Verenigde Koninkryk, en moontlik ook in die Middellandse See. Daar is gedink dat hierdie spesie dieselfde is as die geepvis (*Belone belone*) omdat hulle dieselfde waters deel. Die kortbekgeper word volwasse op 3 cm (12 duim) en kan tot 'n maksimum van 65 cm (26 duim) groei, terwyl *Belone belone* 95 cm (38 duim) kan word. Soos alle naaldvisse, het hierdie een 'n verlengde lyf met bekagtige kake wat met skeermesskerp tande uitgevoer is. Sy onderkaak is langer as die boonste. Sy lyf is silweragtig soos die meeste naaldvisse en het 'n swart streep wat oor sy laterale lyn loop. Die dorsale en anale vinne is baie naby aan die stertpeduncle. Hierdie visse is ovipaar. Eiers kan aan voorwerpe in die water vasgeheg wees deur ranke op die eier se oppervlak. Hierdie sferiese eiers is versprei op die seebodem (demersaal). Nie veel is bekend oor hierdie vis se voedingsgewoontes nie. Dit jag waarskynlik op klein oseaanvissies. Dit is al met makriel gevang. Naaldvisse is geneig om oppervlakvisse te wees, dus word daar op hulle gejag soos Atlantiese makriel, Europese sardyn, sandsmelt, ens. Die spesifieke naam vereer Anatolii Nikolaevich Svetovidov (1903–1985) wat 'n igtioloog aan die Dierkundige Instituut in Sint Petersburg, Rusland en 'n kollega van N.V. Parin was. 

## Verwysings
Clostridium tetani

***Clostridium tetani*** is 'n obligaat anaërobiese basil wat gram-positief is in vars kulture, maar veranderlike kleuring in ouer kulture of weefselmonsters kan hê. Hierdie organisme veroorsaak klem-in-die-kaak (tetanus) in mense en ander soogdiere. 

Die volledige genoom van die organisme is gesekwensieer, en die resultate daarvan is onlangs met ander clostridia vergelyk. Tydens die groei besit die basille oorvloedige flagella en is hulle traag beweeglik. Twee toksiene, tetanospasmien (algemeen tetanustoksien genoem) en tetanolisien, word gedurende hierdie fase geproduseer. Tetanospasmien word gekodeer op 'n plasmied wat in alle toksigeniese stamme teenwoordig is. Tetanolisien is van onsekere belang in die patogenese van tetanus. Volwasse organismes verloor hul flagella, ontwikkel 'n terminale spoor. Die spore is uiters stabiel in die omgewing en behou die vermoë om onbepaald te ontkiem en siektes te veroorsaak. Hulle weerstaan ​​blootstelling aan etanol, fenol of formalien, maar kan nie-infektief gemaak word deur jodium, glutaraldehied, waterstofperoksied of in 'n outoklaaf by 121°C en 103 kPa vir 15 minute. Groei in kultuur is optimaal by 37°C onder streng anaërobiese toestande, maar kultuurresultate het geen diagnostiese waarde nie.

## Verwysings
Entada burkei

***Entada burkei*** is 'n struik of 'n boom wat deel van die Fabaceae familie is. Die spesie is inheems aan Botswana, Mosambiek, Suid-Afrika en Zimbabwe. In Suid-Afrika kom die spesie in Gauteng, Limpopo, Mpumalanga en Noordwes voor.

Die spesie het 'n verskeidenheid plaaslike name: *baswortel*, *elandsboontjie*, *elandswortel*, *leerbossie*, *looiersboontjie*, *looiersbossie*, *looierswortel* en *skroefboontjie*.

## Bronnelys 
* Plants of the World
* REDLIST Sanbi
* Biodiversityadvisor
Olifantswortel

**Olifantswortel** kan verwys na:

* Entada burkei (Benth.) S.A.O’Donnell & G.P.Lewis
* Entada elephantina (Burch.) S.A.O’Donnell & G.P.Lewis
Strategiese studies

**Strategiese studies** is 'n interdissiplinêre akademiese veld wat gesentreer is op die studie van vrede- en konflikstrategieë, en gee dikwels spesiale aandag aan die verhouding tussen militêre geskiedenis, internasionale politiek, Militêre strategie,  geostrategie, internasionale diplomasie, internasionale ekonomie en militêre mag. Onderwerpe soos die rol van intelligensie, diplomasie en internasionale samewerking vir veiligheid en verdediging is ook in die bestek van die studies ingesluit. Die vak word normaalweg op nagraadse akademiese of professionele, gewoonlik strategies-politieke en strategies-militêre vlak, aangebied.

Strategiese studies word nou verbind met groot strategie, wat 'n staat se strategie is van hoe middele (militêr en nie-militêr) gebruik kan word om  nasionale belange op die lang termyn te bevorder en te bereik.

Die akademiese fondamente van die vak het begin met die ontleding van tekste soos Sunzi se *Die krygskuns* en Carl von Clausewitz se *Vom Kriege*. In onlangse tye het die groot konflikte van die negentiende eeu en die twee Wêreldoorloë strategiese denkers soos Alfred Thayer Mahan, Corbett, Giulio Douhet, Liddell Hart en, later, André Beaufre aangespoor. Die Koue Oorlog met sy gevaar om in 'n kernoorlog te ontaard, het 'n uitbreiding van die dissipline teweeggebring, met outeurs soos Bernard Brodie, Michael Howard, Raymond Aron, Lucien Poirier, Lawrence Freedman, Colin Gray en vele ander.

## Verwysings
2025 Verenigde State Grand Prix

thumb|290px

Die **2025 Formule Een Verenigde State Grand Prix** is op 19 Oktober op die Circuit of the Americas in Austin, Texas beslis. Dit was die negentiende wedren van die kampioenskapseisoen gewees.

Die Verenigde State Grand Prix was die vierde van vyf GP-naweke vanjaar waarin 'n naelren gehou is. ’n Naelren is amper dieselfde as ’n gewone wedren, met die verskil dat die wedren minder tyd neem. Die afstand van die naelren is ongeveer 100 kilometer (30 minute).

Die Grand Prix-naweek het op Vrydag begin, met die enigste vrye oefening van sestig minute, gevolg deur die naelrenkwalifisering. Op Saterdag is die naelren gehou, gevolg deur die kwalifisering wat die wegspringrooster vir die hoofren op Sondag bepaal het, en ook watter jaer die eer sou verdien om heel voor weg te spring.

## Bande 
Pirelli het die volgende bande in die Verenigde State verskaf:

## Vrye oefening 
## Naelren 
### Snelkwalifisering 
Die uitslag bepaal die roosteropstelling vir die naelren op Saterdag.

***1** Gabriel Bortoleto kon nie 'n kwalifiseringstyd aanteken nie, maar word deur die wedrenbestuur toegelaat om wel aan die naelren deel te neem.

### Naelrenuitslag 
 Max Verstappen teken op rondte 7 die vinnigste rondte aan in 1:36.527.
***1** Oliver Bearman eindig die sprint in die agtste plek, maar kry 'n tydstraf van tien sekondes omrede hy buite die baan gery en daarmee voor Kimi Antonelli teruggekom het.

## Kwalifisering 
Max Verstappen behaal die sewe-en-veertigste voorwegspringplek van sy loopbaan.

***1** Isack Hadjar kon geen tyd aanteken nie, maar die wedrenbeamptes het hom toegelaat om wel aan die ren deel te neem.

## Wedren 
### Renuitslag 
 Kimi Antonelli teken vir die derde keer in sy loopbaan 'n vinnigste rondte aan.

## Puntestand na die Grand Prix 
Span McLaren is reeds by die 2025 Singapoerse Grand Prix as die vervaardigerswêreldkampioen gekroon.

### Renjaers 
### Vervaardigers 
## Verwysings
Hebenstretia

***Hebenstretia*** (slakblomme)  is 'n genus van eenjarige en meerjarige blomplante wat behoort tot die familie Scrophulariaceae. Die genus is inheems aan Afrika.

## Spesies 
Daar is 25 spesies wat tot die genus hoort:

**Hebenstretia angolensis* Rolfe
**Hebenstretia anomala* Roessler
**Hebenstretia comosa* Hochst.
**Hebenstretia cordata* L.
**Hebenstretia dentata* L.
**Hebenstretia dregei* Rolfe
**Hebenstretia dura* Choisy
**Hebenstretia fastigiosa* Jaroscz
**Hebenstretia glaucescens* Schltr.
**Hebenstretia hamulosa* E.Mey.
**Hebenstretia holubii* Rolfe
**Hebenstretia integrifolia* L.
**Hebenstretia kamiesbergensis* Roessler
**Hebenstretia lanceolata* (E.Mey.) Rolfe
**Hebenstretia minutiflora* Rolfe
**Hebenstretia namaquensis* Roessler
**Hebenstretia neglecta* Roessler
**Hebenstretia oatesii* Rolfe
**Hebenstretia paarlensis* Roessler
**Hebenstretia parviflora* E.Mey.
**Hebenstretia ramosissima* Jaroscz
**Hebenstretia rehmannii* Rolfe
**Hebenstretia repens* Jaroscz
**Hebenstretia robusta* E.Mey.
**Hebenstretia sarcocarpa* Bolus ex Rolfe

## Verwysings
Hebenstretia angolensis

***Hebenstretia angolensis*** is 'n klein struik wat deel van die Scrophulariaceae familie is. Die spesie is inheems aan Angola, Botswana, Burundi, Demokratiese Republiek die Kongo, Eritrea, Ethiopië, Kenia, Lesotho, Malawi, Mosambiek, Namibië, Rwanda, Soedan, Suid-Afrika, Suid-Soedan, Tanzanië, Uganda, Zambië en Zimbabwe. In Suid-Afrika kom die spesie in Gauteng, Limpopo, Mpumalanga, Noordwes en die Vrystaat voor.

## Galery 

Hebenstretia angolensis, vrugstadiumbloeiwyse, Bronberg, a.jpg|Vrugstadiumbloeiwyse van Katstert in die Bronberg-omgewing.

## Bronnelys 
* REDLIST Sanbi
* Plants of the World
Hebenstretia cordata

***Hebenstretia cordata*** is 'n klein struik wat deel van die Scrophulariaceae familie is. Die spesie is inheems aan Namibië en Suid-Afrika. In Suid-Afrika kom die spesie in die Noord-Kaap, Oos-Kaap en die Wes-Kaap aan die kusduine voor.

Die spesie blom van Augustus tot Maart. 

## Bronnelys 
* REDLIST Sanbi
* Plants of the World
* John Manning. 2018. Field Guide to Fynbos, Struik Nature, 2018
Tweedekker (vliegtuig)

[duimnael|[Eerste Wêreldoorlog Sopwith Camel tweedekker.]]
'n **Tweedekker** is 'n vliegtuig met twee vlerke, een bo die ander gemonteer, een aan die onderkant van die romp en een aan die bokant. Hierdie beginsel is in die verlede wyd gebruik om groter hefkrag te verkry sonder om die vlerke uiters groot te maak.

Nog 'n voordeel is dat die vlerke aan mekaar vasgemaak kan word, wat 'n stabiele struktuur skep. Ouer eendekkers het dikwels ankerdrade bo en onder die vlerk.

In die ontwikkeling van lugvaart was daar ook verskeie tipes multidekkers (met drie of meer vlerke wat bo-op mekaar gestapel is), waarvan die driedekker Fokker Dr. I een van die bekendstes is. Dit is die vliegtuig waarmee Manfred von Richthofen, oftewel die *Rooi Baron*, roem in die Eerste Wêreldoorlog verwerf het.

Beide Anthony Fokker en Frits Koolhoven het tydens die Eerste Wêreldoorlog met ekstreme meervlakkige vegvliegtuie geëksperimenteer ; Koolhoven met die viervlak Armstrong Whitworth F.K.10 , en Fokker met die vyfvlak Fokker V.8. Nie een van die konsepte was suksesvol nie. Die potensieel groter beweeglikheid van vier- en vyfvlakvliegtuie het in die praktyk nie met die nadeel van die bykomende weerstand en gevolglike laer topsnelheid opgeweeg nie.

As gevolg van die verbeterde aërodinamiese eienskappe van moderne vlerkprofiele, is multivlerkvliegtuie vandag skaars; vandag is die meeste vliegtuie eendekkers. Konstruksietegnieke het ook verbeter, wat die behoefte aan ankerdrade, wat weerstand skep, uitskakel. 

Hierdie beginsel word slegs af en toe in sport- of akrobatiese vliegtuie gebruik.

## Verwysings
Hebenstretia dura

***Hebenstretia dura*** is 'n klein tot medium struik wat deel van die Scrophulariaceae familie is. Die spesie is inheems aan Lesotho en Suid-Afrika. In Suid-Afrika kom die spesie in Gauteng, KwaZulu-Natal, Limpopo, Mpumalanga, Oos-Kaap en die Vrystaat voor.

## Galery 

Hebenstretia dura 1DS-II 3-5219.jpg
Hebenstretia dura 1DS-II 3-5220.jpg
Hebenstretia dura 1DS-I 1-C3629.jpg
Hebenstretia dura 1DS-II 1-C3628.jpg
Hebenstretia dura 1DS-II 1-C4106.jpg

## Bronnelys 
* REDLIST Sanbi
* Plants of the World